Κάτοικοι χωριού των Σερρών, πληρώνουν παιδιά για να κάνουν… περιπολίες (ΒΙΝΤΕΟ)

Την κατάσταση στα χέρια τους, προκειμένου να προστατέψουν το χωριό τους από τους επίδοξους διαρρήκτες και γενικότερα παραβάτες του νόμου, αποφάσισαν να πάρουν οι κάτοικοι της τοπικής κοινότητας Γονίμου, του Δήμου Σιντικής.

Συγκεκριμένα, οι κάτοικοι βάζουν το «χέρι στην τσέπη» και πληρώνουν παιδιά του χωριού, προκειμένου να κάνουν περιπολίες στο χωριό από τη δύση του ηλίου μέχρι το ξημέρωμα. «Προς στιγμήν δεν έχουμε κανένα πρόβλημα. Αυτό ξεκίνησε το 2013, με πρωτοβουλία του προηγούμενου προέδρου, αλλά σταμάτησε κάποια στιγμή, γιατί κάποιοι δεν πλήρωναν. Αποφασίσαμε να ανεβάσουμε το κοστολόγιο για να πληρώνουμε τα παιδιά. Είχαμε πολλά και σοβαρά προβλήματα, κυρίως με διαρρήξεις και κλοπές», ανέφερε ο Πρόεδρος του Γονίμου Παναγιώτης Μαϊκόπουλος στο Infonews24 και τόνισε πως, οι περιπολίες συνεχίζονται κανονικά.

Δείτε το βίντεο:

*Κεντρική φωτογραφία θέματος: αρχείου.